Das Regiment der anderhalb 



hundert vögel 



(Bibliothek des Literarischen Vereins in Stuttgart 

 105. 278—284. Tübingen 1870). 



Nun höret wunder-frembde mär 

 Die ich erfur on all gefär 

 Inn diefem jar zu summer-zeit 

 In eyner wildnuß lang und preyt, 

 5 Als ich darinnen erdper prach! 



Ein fchar der vögel ob mir ftach 

 Allerley art in hellem lufft. 

 Auß den allen mir eyner rufft. 

 Das was l ein gantz kolschwartzer rab. 



10 Der ließ sich gantz zu mir herab, 



Grüst mich, saß zu mir auff die erden. 

 Ich dacht : Ach Gott, was will das werden ? 

 Und erschrack in dem hertzen mein. 

 Gedacht, es möcht ein trügnuß sein. 



15 Der rab sah bald, was mir gebrach. 



Freundlicher weiß er zu mir sprach: 

 Ach guter man, nit fürchte 2 dir, 

 Das du hörst menschlich stimb von mir! 

 Wann heut hab wir das götlich fest 



20 Jupiters, der uns reden lest 



Inn hundert jaren nur ein fart. 

 Daran sich aller vögel art 

 Versamlet hie in diesem wald, 

 Klein unde groß, jung unde alt. 



25 Alda wir eynen könig welen 



Und alle amptleut im bestellen. 

 Nach aller art menschlicher weiß 

 Leb wir in kürtzweil, tranck und speiß, 

 Von yetz 3 an biß auff mitternacht. 



30 Denn hat ein end all unser pracht. 



1 G war. — 2 C förchte. — 3 C jetzt. 



